TFUNDโต139%
ไตรมาสแรกรายได้ดีค่าใช้จ่ายลด์ไทคอนตั้งบริษัทพร้อมลุยกองรีท์์์์์์์์์
15 พ.ค. 2556

ไตรมาสแรกรายได้ดีค่าใช้จ่ายลด์ไทคอนตั้งบริษัทพร้อมลุยกองรีท์์์์์์์์์
กองทุน TFUND กำไรโต 139% “ไทคอน” จ่อขายโรงงานคลังสินค้า 6,000 ล้าน 
กองทุนรวมอสังหาริมทรัพย์ไทคอน (TFUND) แจ้งตลาดหลักทรัพย์ว่า ผลการดำเนินงานไตรมาสแรกสิ้นสุดวันที่ 31 มี.ค. 2556 มีกำไรสุทธิ 235.01 ล้านบาท กำไรต่อหน่วย 0.2044 บาท เพิ่มขึ้นจากช่วงเดียวกันของปีก่อนมีกำไรสุทธิ 98.15 ล้านบาท กำไรต่อหน่วย 0.1058 บาท
บริษัทหลักทรัพย์จัดการกองทุนรวม (บลจ.) บัวหลวง ในฐานะบริษัทจัดการของกองทุน TFUND ชี้แจงว่า กองทุนมีการเพิ่มขึ้นในสินทรัพย์สุทธิจากการดำเนินงานเพิ่มขึ้นจากงวดเดียวกันของปีก่อนจำนวน 136.9 ล้านบาท หรือคิดเป็น 139.6% เป็นผลจากการมีรายได้ค่าเช่าและบริการจำนวน 252.5 ล้านบาท เพิ่มขึ้น 96.3% จากช่วงเดียวกันของปีก่อนมีผลมาจากกองทุนเพิ่มทุนครั้งที่ 6 ในเดือน ธ.ค. 2555 ทำให้รายได้ค่าเช่าและบริการเพิ่มขึ้นจากอาคารโรงงานที่กองทุนได้ลงทุนเพิ่ม
นอกจากนี้ เดือน ก.พ. 2556 กองทุนได้ขายที่ดินพร้อมอาคารโรงงานจำนวน 1 แห่ง ทำให้กองทุนรับรู้กำไรสุทธิที่เกิดขึ้นจากการขายโรงงานดังกล่าวจำนวน 5.5 ล้านบาท ขณะที่ค่าใช้จ่ายรวมลด 24.5% จากค่าบำรุงรักษาและซ่อมแซมที่ลดลง
โรงงานและคลังสินค้าที่มีจำนวน 8.8 ล้านบาทเปรียบเทียบกับงวดเดียวกันของปีก่อนที่มีจำนวน 36.2 ล้านบาทซึ่งกองทุนต้องดำเนินการซ่อมแซมโรงงานที่ได้รับความเสียหายจากเหตุการณ์น้ำท่วมเมื่อเดือนตุลาคม 2554
บริษัท ไทคอน อินดัสเทรียล คอนเน็คชั่น (TICON) แจ้งมติคณะกรรมการบริษัทครั้งที่ 2/2556 เมื่อวันที่ 13 พ.ค. 2556 อนุมัติให้บริษัทเสนอขายและหรือให้เช่าที่ดินพร้อมอาคารโรงงานจำนวน 38 แห่ง และหรือคลังสินค้า 51 หลัง ให้ทรัสต์เพื่อการลงทุนในอสังหาริมทรัพย์ (REIT) และหรือกองทุนรวมอสังหาริมทรัพย์ มูลค่ารวมประมาณ 6,000 ล้านบาท ขณะที่มูลค่าตามบัญชีของทรัพย์สิน ณ วันที่ 31 มี.ค.2556 อยู่ที่ประมาณ 4,018 ล้านบาท โดยคาดว่าจะโอนกรรมสิทธิ์และหรือสิทธิการเช่าประมาณไตรมาส 4 ปี 2556
ขณะเดียวกันคณะกรรมการบริษัทอนุมัติการจัดตั้งบริษัทย่อยชื่อ บริษัท ไทคอน แมนเนจเม้นท์ เพื่อวัตถุประสงค์หลักในการเป็นผู้จัดการกองทรัสต์เพื่อการลงทุนในอสังหาริมทรัพย์ ทุนจดทะเบียน 10 ล้านบาท และทุนชำระแล้วเบื้องต้นจำนวน 2.5 ล้านบาท โดยบริษัทถือหุ้น 100% 
สำหรับเงินที่ได้จากการขายทรัพย์สินจะนำไปใช้ในการพัฒนาโรงงานและหรือคลังสินค้าและหรือชำระคืนหนี้บางส่วน